“สยามราช”เคาะราคา IPO 3.50 บ.คาดเข้าเทรดตลาด mai 11 พ.ย. นี้
บมจ.สยามราช หรือ SR ถ่ายภาพร่วมกับคุณรัฐชัย ธีระธนาวัฒน์ (ที่ 3 จากซ้าย) กรรมการผู้จัดการ ฝ่ายวาณิชธนกิจ บล.อาร์เอชบี (ประเทศไทย) ในฐานะที่ปรึกษาทางการเงินและผู้จัดการการจำหน่ายและรับประกันการจำหน่ายหุ้นสามัญเพิ่มทุนของ SR
9 พ.ย. 2558


คุณเกียรติ  วิมลเฉลา (ที่ 3 จากขวา) ประธานเจ้าหน้าที่บริหาร บริษัท สยามราช จำกัด (มหาชน) หรือ SR ถ่ายภาพร่วมกับคุณรัฐชัย  ธีระธนาวัฒน์  (ที่ 3 จากซ้าย) กรรมการผู้จัดการ ฝ่ายวาณิชธนกิจ บล.อาร์เอชบี (ประเทศไทย) ในฐานะที่ปรึกษาทางการเงินและผู้จัดการการจำหน่ายและรับประกันการจำหน่ายหุ้นสามัญเพิ่มทุนของ SR
พร้อมด้วย บริษัทหลักทรัพย์ผู้จัดจำหน่ายและรับประกันการจัดจำหน่ายอีก 4 แห่ง ได้แก่ บล. เคที ซีมิโก้ , บล. เคจีไอ (ประเทศไทย) , บล. ฟินันเซีย ไซรัส และบล. โนมูระ พัฒนสิน  เนื่องในพิธีลงนามสัญญาแต่งตั้งผู้จัดจำหน่ายและรับประกันการจำหน่ายหุ้นสามัญเพิ่มทุน   
โดยได้กำหนดราคาเสนอขายหุ้นสามัญเพิ่มทุนให้กับประชาชนครั้งแรก (IPO) จำนวน 150 ล้านหุ้น ในราคาหุ้นละ 3.50 บาท จองซื้อระหว่างวันที่ 4 – 6 พฤศจิกายน และคาดว่าจะเข้าทำการซื้อขายในตลาดหลักทรัพย์เอ็ม เอ ไอ (mai) ในวันที่ 11 พฤศจิกายนนี้